Document ID: 31995D0345

KOMISSION PÄÄTÖS,
tehty 3 päivänä elokuuta 1995,
Venäjältä peräisin olevan ammoniumnitraatin tuontia Yhdistyneeseen kuningaskuntaan koskevan polkumyynnin vastaisen menettelyn päättämisestä ja Liettuasta peräisin olevan ammoniumnitraatin tuontia Yhdistyneeseen kuningaskuntaan koskevan polkumyynnin uudelleentarkastelua koskevien tutkimusten päättämisestä (95/345/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä muista kuin Euroopan yhteisöjen jäsenvaltioista tapahtuvalta tuonnilta suojautumisesta 22 päivänä joulukuuta 1994 annetun neuvoston asetuksen (EY) N:o 3283/94 (1), sellaisena kuin se on viimeksi muutettuna asetuksella (EY) N:o 1251/95 (2), ja erityisesti sen 23 artiklan,
ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 (3), sellaisena kuin se on viimeksi muutettuna asetuksella (EY) N:o 522/94 (4), ja erityisesti sen 9 artiklan,
on kuullut neuvoa-antavaa komiteaa asiasta,
sekä katsoo, että
A. MENETTELY
(1) Komissio aloitti marraskuussa 1992 polkumyynnin vastaisen menettelyn Valko-Venäjältä, Georgiasta, Liettuasta, Venäjältä, Turkmenistanista, Ukrainasta ja Uzbekistanista peräisin olevan ammoniumnitraatin tuonnin osalta Yhdistyneeseen kuningaskuntaan, jäljempänä `Yhdistyneen kuningaskunnan alueellinen menettely (5)`.
(2) Valko-Venäjältä, Georgiasta, Turkmenistanista, Ukrainasta ja Uzbekistanista peräisin olevaa tuontia koskeva polkumyynnin vastainen menettely päätettiin toukokuussa 1994 komission päätöksellä 94/293/EY (6). Liettuaa ja Venäjää koskevat tutkimukset päätettiin samalla päätöksellä molemmista maista tapahtuvaa ammoniumnitraatin tuontia koskevien sitoumusten hyväksymisellä.
(3) Komissio aloitti kesäkuussa 1994 Liettuasta ja Venäjältä peräisin olevan ammoniumnitraatin tuontia yhteisöön kokonaisuutena koskevan polkumyynnin vastaisen menettelyn, jäljempänä `yhteisön laajuinen menettely (7)`.
(4) Yhteisön laajuisen menettelyn aloittamisen jälkeen kävi selväksi, että jos suojatoimenpiteet osoittautuisivat tarpeellisiksi, niitä toteutettaisiin koko yhteisössä, myös Yhdistyneessä kuningaskunnassa. Siinä tapauksessa tuontia Venäjältä ja/tai Liettuasta koskevan Yhdistyneen kuningaskunnan alueellisen menettelyn yhteydessä suoritetut toimenpiteet olisi kumottava, koska Yhdistyneen kuningaskunnan markkinoita ei voisi samanaikaisesti suojella kaksi erillistä samaa alkuperää olevan saman tuotteen tuontia koskevaa polkumyyntitoimenpidettä.
Näissä olosuhteissa aloitettiin päätöksen 94/293/EY uudelleentarkastelu (8), jotta asianomaiset osapuolet voisivat esittää kantansa tässä asiassa, sanotun kuitenkaan rajoittamatta yhteisön laajuisen tutkimuksen tulosta.
(5) Kukaan asianomaisista osapuolista ei suoraan esittänyt huomautuksia johdanto-osan 4 kappaleessa tarkastellusta asiasta.
B. YHTEISÖN LAAJUISEN TUTKIMUKSEN PÄÄTTÄMINEN
(6) Yhteisön laajuiset tutkimukset päätettiin lopullisen polkumyyntitullin käyttöön ottamisesta Venäjältä peräisin olevan ammoniumnitraatin tuonnissa annetulla neuvoston asetuksella (EY) N:o 2022/95 (9) ja Liettuasta peräisin olevaa tuontia koskevan yhteisön laajuisen menettelyn päättämisestä tehdyllä komission päätöksellä 95/344/EY (10).
C. MUUTOS PÄÄTÖKSEEN 94/293/EY
(7) Venäjältä peräisin olevan ammoniumnitraatin tuonnille asetettavan yhteisön laajuisen polkumyyntitullin määräämisen kannalta komissio, välttääkseen kahden erillisen polkumyyntitullin vastaisen toimenpiteen samanaikaisen käyttöön ottamisen tämän tuonnin osalta Yhdistyneen kuningaskunnan markkinoilla, ei saisi ylläpitää polkumyyntitoimenpiteitä Venäjää koskevan sitoumuksen muodossa ja sen vuoksi Yhdistyneen kuningaskunnan alueellisen menettelyn olisi päätettävä venäläisen ammoniumnitraatin osalta yhteisön laajuisten toimenpiteiden voimaantulopäivästä alkaen.
(8) Liettuan osalta päätöksen 94/293/EY uudelleentarkastelu rajoittui johdanto-osan 4 kappaleessa esitettyyn asiaan. Joka tapauksessa yksikään asianomainen osapuoli ei ole esittänyt mitään näyttöä siitä, että Liettuasta peräisin olevaa tuontia koskevan polkumyyntitoimenpiteen kumoamisesta Yhdistyneen kuningaskunnan alueellisessa menettelyssä ei aiheutuisi taas vahinkoa Yhdistyneen kuningaskunnan teollisuudelle. Näissä olosuhteissa edellä mainitun toimenpiteen olisi jäätävä voimaan.
(9) Edellä tarkoitetun toiminnan toteuttamista koskeva ehdotus annettiin tiedoksi asianomaisille osapuolille. Yksikään osapuoli ei esittänyt vastalausetta Venäjää koskevan alueellisen menettelyn päättämisen johdosta; yksikään osapuoli ei myöskään ollut alueellisten toimenpiteiden jatkamista vastaan Liettuasta peräisin olevan tuonnin osalta.
(10) Venäjältä peräisin olevan ammoniumnitraatin tuontia koskevan Yhdistyneen kuningaskunnan alueellisen menettelyn päättämisen osalta ei esitetty vastalauseita neuvoa-antavassa komiteassa; myöskään Liettuasta peräisin olevan ammoniumnitraatin tuontia koskevien polkumyyntitoimenpiteiden jatkamista ei vastustettu.
ON PÄÄTTÄNYT SEURAAVAA:
1 artikla
Päätetään Venäjältä peräisin olevan ammoniumnitraatin tuontia Yhdistyneeseen kuningaskuntaan koskeva polkumyyntimenettely.
2 artikla
Päätetään päätöksen 94/293/EY uudelleentarkastelu Liettuasta peräisin olevan ammoniumnitraatin Yhdistyneeseen kuningaskuntaan tuonnin osalta.
3 artikla
Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tehty Brysselissä 3 päivänä elokuuta 1995.

Labels: 3
4
18
6